
Egy autóipari gyártócella folyamat- és minőségfejlesztése

Az elmúlt évtizedekben, az autóiparban a költségek és a haszon közötti különbséget a
vállalatok a folyamataik hatékonyságának fejlesztésével, valamint a selejt mennyiségének
csökkentésével igyekeztek maximálni. Ezt a gondolatot vezetem végig gyakorlati
szempontból.
Munkám során olyan lean folyamatfejlesztési eszközöket alkalmazok, mint a
munkanap felvételezés, valamint standard work chart, amelynek része a műveletek valamint
elemi műveletek elemzése, a szűk és bő keresztmetszetek meghatározása és a
kapacitáselemzés. A kapacitáselemzés fogja megmondani, hogy milyen munkaszervezéssel,
valamint gyártórendszer fejlesztéssel tudjuk elérni, hogy az adott gyártóberendezés milyen
vevői igényt képes kielégíteni. A standard work chart mellett néhány további klasszikus lean
technikát használok, mint például az 5S vagy a kaizen. Az 5S japán szavak kezdőbetűit
takarja. A rendezett, minőségi munkavégzés alapköve. A kaizen szintén japán eredetű szó,
legtöbbször folyamatos fejlesztésként definiáljuk. Kisebb javító intézkedésekből álló
ismétlődő folyamat, mely legtöbbször költségmentes, így kiváló eszköz olyan vállalatok
számára, melyek fejleszteni szeretnék folyamataikat. A tanulmány lépésről lépésre mutatja be,
hogyan lehet egyre hatékonyabbá alakítani egy autóipari környezetben működő termelő
rendszert. VSM (Value Stream Mapping) ábra segítségével szemléltetem a teljes folyamatot,
melynek köszönhetően egyértelműen látszik az egyes lokációk közötti anyag és információ
áramlás, valamint megmutatja a fejlesztési pontokat. Dolgozatomban, továbbá bemutatom a
gyártócella állapotát, a kaizen javaslatok, javítások végrehajtása után, így összegezve
láthatóvá válik, hogy az egyes eszközök használatával milyen mértékben javítható egy
gyártócella hatékonysága.
TDK munkám bemutatja egy esettanulmányon keresztül, a folyamatmérnöki,
logisztikai és minőségügyi mérnöki tevékenység folyamatfejlesztési aspektusait.



